تقييم المطعم : الي يروح لهذولي المطعمين وانصدم لتردي الاوضاع فيهم

مطعم اوشال بعد تغير العماله و ازاله رسوم الخدمة من قبل وزاره التجارة صارو يخدمونك من غير نفس والاكل سيء سيء لابعد الحدود

مطعم ماريز والي انصدم من وساخه المطعم في تقرير
[رابط]

وجدت مطعم جديد وحقيقه رائع ومناسب وفي نفس المستوى

الاكل طيب ومميز والجلسات مريحه والاضاءه هادئه وكل بارتشن فيه تلفزيون خاص فيك قويه هه

رحنا للمطعم يوم الخميس وكان فل يعتبر

دخلت وانا متردد الي يشوف المطعم في قسم العزاب لا يتوقع جوده الاجواء والجلسه في قسم العوائل

ولكن بعد دخولي الى القسم العائلي حقيقه رائع

تصميم البارتشن يعطيك الخصوصيه الكامله ايضا يوجد زر لطلب الخدمه وحقيقه لم يكن يستغرق وقت حتى يجيبك بعد ضغط الزر

التقييم من 10

طلبنا

صحن كباب = 8
اللحم كان جيد وكان طري ولا فيه ريحه الخروف الي ما اطيقها في اللحم مثل الريحه الي تجي في الريش يقدم الطبق مع البطاطس والمخلل

صحن شيش طاوق = 8
الشيش كان بطريقه حلوه ليست الطريقه التقليديه وهي قطع دجاج وانما بشكل طويل كأنها كباب ايضا كانت طريقه يقدم الطبق مع البطاطس والمخلل

حمص = 10
حمصهم كان رائع حقيقه ممتاز مع حبات الحمص والزيت زيتون

ورق عنب = 10
من الذ ورق العنب الذي اكلته في المطاعم حتى الان ممتاز جدا طبق لا يفوت حقيقه

كبه لحم = 8
رائعه ولكن يبدولي ان البرغل اكثر من اللحم ولا يوجد بداخلها صنوبر او لوز بطريقه واضحه ولكن جميله وحجمها مناسب مقارنه في مطعم اوشال ( ما يستحون )

صحن بحريات شامي = 5
على الرغم من سعره العالي تمنيت اني طلبت شئ ثاني بداله فلم يكن يستاهل حقيقه هذا الطبق قطعه فليه هامور مقلي وحبتين ربيان وفيه لخبطه كذا مابين صوص + فطر + جبن موزاريلا وقال لي في الوصف فيه كلماري لم اجد اي كلماري في الموضوع يقدم مع البطاطس لكن لا نصح فيه

جيك عصير السعوديه كبير = 10
اعجبني حقيقه الحجم فحجمه كبير الجيك لدرجه اني ما قدرنا نخلصه مع اني ماعندي مشكله في اني اخلص حق المطاعم الثانيه ولكن يتضح لي هذا لو كان عددكم 5 اشخاص كل واحد يشرب كاسين يكفيكم كاسين كبار مو كاسات واين

هذا تقييمي لهذا المطعم
فاتورتنا كانت 189

الخدمه كانت رائعه مقارنه بالزحمه ذلك اليوم

لما طلعنا وجدنا ناس في قسم الانتظار مما يدل على ان عليه اقبال

حجم المطعم كبير

عندما تقرر انك تروح للبحصلي انصحك روح لهذا المطعم

وقت الزياره يوم الخميس بعد العشاء مباشره

يوجد شويه ازعاج بسبب الزحام